open-index/open-wikipedia-markdown huggingface dataset:
Տրիլոկի Նատհ Կաուլ

**Տրիլոկի Նատհ Կաուլ** (, ), հնդիկ դիվանագետ, ԽՍՀՄ-ում երկու անգամ եղել է Հնդկաստանի դեսպան։

## Կենսագրություն
Տրիլոկի Նատհ Կաուլը ծնվել է 1913 թվականին Բարամուլայում, Բրիտանական Հնդկաստան։ Սովորել է Փանջաբի, Ալահաբադի համալսարաններում և Լոնդոնի թագավորական քոլեջում, ունեցել է բարձրագույն իրավաբանական կրթություն

Հնդկաստանի արտաքին գործերի նախարարությունում ծառայության է անցել 1939 թվականին, այդ թվում դիվանագիտական ծառայության՝ 1947 թվականից։

Աշխատել է ԽՍՀՄ-ում, Հարավային Կորեայում, Իրանում (դեսպանի կարգավիճակում) և Մեծ Բրիտանիայում (բարձրագույն կոմիսարի տեղակալ և Մեծ Բրիտանիայում Հնդկաստանի բարձրագույն կոմիսարի պաշտոնակատար) գործող հնդկական դեսպանություններում։ 1962 թվականից մինչև 1966 թվականը ԽՍՀՄ-ում եղել է Հնդկաստանի Հանրապետության դեսպան։

1966 թվականից մինչև 1968 թվականը զբաղեցրել է Արտաքին գործերի նախարսարության քարտուղարի պաշտոնը, իսկ 1968 թվականից մինչև 1972 թվականը՝ Արտաքին գործերի նախարարության արտաքին հարցերով քարտուղար։

1973 թվականից մինչև 1976 թվականը Միացյալ Նահանգներում եղել է Հնդկաստանի դեսպան

1977 թվականից եղել է մշակութային կապերով հնդկական խորհրդի նախագահ։

1980 թվականից մինչև 1985 թվականը Հնդկաստանից եղել է ՅՈՒՆԵՍԿՈ-ի գործադիր խորհրդի անդամ։ Բացի դրանից համարվել է Հնդկական խորհրդի մշակութային կապերի նախագահ է ՅՈՒՆԵՍԿՈ-ի ներկայացուցչի տեղակալ։

1986 թվականից մինչև 1989 թվականի ԽՍՀՄ-ում կրկին եղել է Հնդկաստանի Հանրապետության դեսպան՝ գրասենյանի նախարար-անդամի պաշտոնում

2000 թվականի հունվարի 26-ին մահացել է Ռաջգարհի իր տանը՝ 87 տարեկան հասակում։ Հունվարի 18-ին դիակիզվել է։

## Ընտրյալ երկեր
* Խաղաղության և պատերազմի դիվանագիտություն։ Հիշողություններ և մտորումներ / *Diplomacy in Peace & War. Recollections and Reflections* (1978)
* Հնդկաստան, Չինաստան, Հնդչինաստան, ազատ դիվանագետի մտորումներ / *India, China, and Indochina, Reflections of a Liberated Diplomat* (1980)
* Կյանքը հիմալայական գյուղում / *Life in a Himalayan Hamlet* (1982)
* Իմ տարիները բրիտանական կառավարության և սվարաջի շրջանում / *My Years through Raj and Swaraj* (1993)
* Դիվանագետի օրագիր (1947-1999) / *A Diplomat’s Diary (1947-1999)* (2000)

## Ծանոթագրություններ

## Արտաքին հղումներ
* 
* T.N. Kaul materials in the South Asian American Digital Archive (SAADA)

Կատեգորիա:ԱՄՆ-ում Հնդկաստանի դեսպաններ
Կատեգորիա:Ալահաբադի համալսարանի շրջանավարտներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՍՀՄ-ում Հնդկաստանի դեսպաններ
Կատեգորիա:Հնդիկ ակադեմիկոսներ
Կատեգորիա:Հնդիկ դիվանագետներ
Կատեգորիա:Հնդկաստանի արտաքին գործերի նախարարներ
Կատեգորիա:Հնդկաստանի քաղաքական գործիչներ
Կատեգորիա:ՅՈՒՆԵՍԿՕ-ի պաշտոնյաներ
Կատեգորիա:Փանջաբի համալսարանի շրջանավարտներ
Մարկ IX 102 մմ-անոց ռազմածովային թնդանոթ

**Մարկ IX 102 մմ-անոց ռազմածովային թնդանոթ** (), բրիտանական ծովային միջին տրամաչափի թնդանոթ, որն օգտագործվել է որպես «Ռինաուն» տիպի գծային հածանավերի, «Քորեյջես» տիպի ավիակիրների և «Ֆլաուեր» տիպի կորվետների երկրորդային սպառազինում երկու համաշխարհային պատերազմների տարիներին։

## Պատմություն

### Առաջին համաշխարհային պատերազմ
thumb|left|HMS Repulse հածավանի թնդանոթ (1916)
[250px|left|thumb|Թնդանոթ [Հալ (քաղաք)|Հալ քաղաքի նավահանգստում]]
thumb|Բրիտանացի զինվորները կրակ են վարում 102 մմ-անոց ռազմածովային թնդանոթից Լիվերպուլի մոտ (օգոստոս, 1940)
thumb|left|Բրիտանացիները լիցքավորում են զենքը (Սուեզ, 1942)
Այս թնդանոթը ստեղծվել է երկու թնդանոթների օրինակով, որոնցից մեկից փոխառվել է փողը, իսկ մյուսից` փակաղակի մեխանիզմը։ Առաջին անգամ այն հայտնվել է «Ռինաուն» տիպի հածանավերի և «Քորեյջես» տիպի ավիակիրների նավակողերին։ Որպես երկրորդային սպառազինություն նմանատիպ երեքական թնդանոթ էր տեղադրվում ամեն փոքր թնդանոթային աշտարակի վրա։

Բրիտանացի զինվորականները գոհ չէին այս թնդանոթներից և ասում էին, որ դրանք բավականին դժվարաշարժ են, իսկ դրանց սպասարկման համար անհրաժեշտ է նվազագույնը 23 մարդուց բաղկացած անձնակազմ։ Արդյունքում թնդանոթները որպես հիմնական սպառազինություն տեղափոխվել են փոքր նավերի վրա։

### Երկրորդ համաշխարհային պատերազմ
Երկրորդ համաշխարհային պատերազմի տարիներին թնդանոթն օգտագործվել է այնպիսի փոքր նավերի վրա, ինչպիսիք են «Ֆլաուեր» տեսակի կորվետները, ականային արգելափակիչներն ու ականազերծիչ նավերը, ինչը թույլ է տվել հաջողությամբ մարտեր վարել հակառակորդի սուզանավերի դեմ։ Նմանատիպ թնդանոթները վերջինն էին 102 դյույմանոց BL շարքի թնդանոթներից. արդյունքում բրիտանական նավերի վրա սկսել են տեղադրվել Quick Fire (Արագ կրակ) տեսակի թնդանոթներ։

## Ծանոթագրություններ

Կատեգորիա:Զենք այբբենական կարգով
Կատեգորիա:Հրետանային զինամթերք
Անրի-Պիեռ Դանլու

**Անրի-Պիեռ Դանլու** (), ֆրանսիացի նկարիչ և գծագրիչ։

Ծնվել է Փարիզում։ Դաստիարակվելով իր ճարտարապետ հորեղբոր կողմից՝ Դանլուն աշակերտել է Լեպիսիեին, հետագայում նաև Ժոզեֆ Մարի Վիենին, որի հետևից 1775 թվականին մեկնել է Հռոմ։ 1783 թվականին վերադարձել է Լիոն և Փարիզ, որտեղ նրան հովանավորել է բարոն Մեգրե դե Սերիլի Դ'Էնտիգնին, որը նրա համար ապահովել է մի շարք կարևոր դիմանկարների պատվերներ՝ բացառապես արիստոկրատիայի համար։ 1792 թվականին արտագաղթել է Լոնդոն՝ փախչելով Ֆրանսիական հեղափոխությունից և դրա հնարավոր հետևանքներից։

Անգլիայում գտնվելիս սպաների և բարձրաշխարհիկ դասի դիմանկարների պատվերներ է ընդունել։ Մեկ այդպիսի ընտանիք՝  Օքսֆորդշիրի Լամբերտները, 1800 թվականին վարձել են վարպետին հոր, մոր և որդու դիմանկարների համար։ Դանլուն 1801 թվականին վերադարձել է Փարիզ և վերսկսել իր կարիերան։

Դանլուն ազդեցություն է կրել հանրահայտ անգլիացի դիմանկարիչներ Թոմաս Լոուրենսից (1769–1830), Ջոն Հոպներից (1758–1810) և Ջորջ Ռոմնիից (1734–1802)։ 1793 թվականին ցուցադրվել է Լոնդոնի Թագավորական ակադեմիայում։ Վախճանվել է Փարիզում 1809 թվականին։

## Տես նաև
* *Քահանան չմուշկների վրա*

## Ծանոթագրություններ

Pawsey & Payne, Fine Art Dealers։ Valuations and Restoration, 1 Bury Street,
St. James's, London S.W. Letter of Valuation dated April 12, 1973
(The portrait of the son, Sir Henry John Lambert Bt., "...is illustrated and recorded  in Baron Roget's book on Danloux and family records refer to the sittings.")

* Olivier Meslay,« Henry-Pierre Danloux (1753-1809), sa carrière avant l’exil en Angleterre », Bulletin de la Société d’Histoire de l’Art Français, Paris, 2007 (année 2006), p.&nbsp;209-244.
* Olivier Meslay, « L’enrichissement d’un fonds ancien de la collection Jacques Doucet : les archives Portalis et Danloux », Les Nouvelles de l’INHA, Décembre 2009, p.&nbsp;18-21.
*Olivier Meslay, "La famille d’Etigny et le peintre Henri-Pierre Danloux", Bulletin de la Société archéologique du Gers, 2004/4, p.&nbsp;459-465.
* Olivier Meslay “Le Sublime social ou la Pitié mise en pièce” in Mehdi Korchane, Figure de l’exil de Bléisaire à Marcus Sextus, Musée de la Révolution Française, 2016, p.&nbsp;80 à 91.
*Olivier Meslay “Beauté d’un ordre renversé : Danloux et l’image de l’émigration” in Mehdi Korchane, Figure de l’exil de Bléisaire à Marcus Sextus, Musée de la Révolution Française, 2016, p.&nbsp;80 à 91.

## Արտաքին հղումներ
*  Henri-Pierre Danloux on the Joconde database

Կատեգորիա:1753 ծնունդներ
Կատեգորիա:18-րդ դարի ֆրանսիացի նկարիչներ
Կատեգորիա:19-րդ դարի ֆրանսիացի նկարիչներ
Կատեգորիա:Ֆրանսիացի փորագրիչներ
Անատոլի Վալկով

**Անատոլի Վալկով** (, ), խորհրդային դիվանագետ, արտակարգ և լիազոր դեսպան։

## Կենսագրություն
Անատոլի Վալկովը ծնվել է 1927 թվականի դեկտեմբերի 15-ին։ 1959 թվականին ավարտել է ԽՍՀՄ արտաքին գործերի նախարարութայն բարձրագույն դիվանագիտական դպրոցը։
* 1951 թվականից մինչև 1953 թվականը Գերմանիայում եղել է Խորհրդային կենտրոնական հանձնաժողովի աշխատակից։
* 1953 թվականից մինչև 1957 թվականը Գերմանիայում, իսկ հետո՝ Գերմանիայի Դաշնային Հանրապետությունում եղել է ԽՍՀՄ բարձրագույն կոմիսարի, իսկ հետո՝ ԽՍՀՄ դեսպանության կենտրոնական համակարգի աշխատակից։
* 1957 թվականից մինչև 1959 թվականը եղել է ԽՍՀՄ արտաքին գործերի նախարարության բարձրագույն դիվանագիտական դպրոցի լսորդ։
* 1959 թվականից մինչև 1961 թվականը եղել է ԽՍՀՄ արտաքին գործերի նախարարության կենտրոնական համակարգի կենտրոնական համակարգի աշխատակից։
* 1961 թվականից մինչև 1965 թվականը Հնդկաստանում եղել է ԽՍՀՄ դեսպանության խորհրդական, առաջին քարտուղար։
* 1965 թվականից մինչև 1969 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակիցL
* 1969 թվականից մինչև 1971 թվականը Պակիստանում եղել է ԽՍՀՄ դեսպանության խորհրդական-դեսպանորդ։
* 1971 թվականից մինչև 1979 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1979 թվականից մինչև 1987 թվականը եղել է ԽՍՀՄ արտաքին գործերի նախարարության Հարավային Ասիայի բաժանմունքի վարիչ։
* 1987 թվականի հոկտեմբերի 22-ից մինչև 1991 թվականի մարտի 21-ը Թայլանդում եղել է ԽՍՀՄ արտակարգ և լիազոր դեսպան։

1987 թվականին արժանացել է Աշխատանքային կարմիր դրոշի շքանշանի։

Անատոլի Վալկովը մահացել է 2003 թվականի մարտի 21-ին 75 տարեկան հասակում։ Հուղարկավորված է Տրոեկուրովյան գերեզմանատանը։

## Ծանոթագրություններ

## Գրականություն
* Дипломатический словарь / под ред. А. А. Громыко, А. Г. Ковалева, П. П. Севостьянова, С. Л. Тихвинского։ в 3-х томах. — ։ Наука, 1985—1986. — Т. 1. — С. 168.

## Արտաքին հղումներ
* Биография на ''proza.ru''

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ռուս դիվանագետներ
Մայք Մենյան

**Մայք Մենյան** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Լիլի և Ֆրանսիայի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Լիլ
Մենյանը Պարի Սեն-Ժերմենի ակադեմիայի սան է։ Իր առաջին պրոֆեսիոնալ պայմանագիրը կնքեց 2013 թվականի հունիսին։ 2015 թվականի օգոստոսին Մենյանը 5 տարվա պայմանագիր կնքեց Լիլի հետ։ Իր պրոֆեսիոնալ դեբյուտը նշեց սեպտեմբերի 18-ին՝ փոխարինելով Յասին Բենզիային Ռենի դեմ խաղում և իր առաջին հպումով ետ մղելով 11-մետրանոց հարված։ 2017 թվականի օգոստոսի 13-ին նա հեռացվեց խաղադաշտից Ստրասբուրգի դեմ խաղում՝ կարմիր քարտ ստանալով հանդիպման 63-րդ րոպեին։ 2017-18 մրցաշրջանում Մենյանը դարձավ Լիլի հիմնական դարպասապահը՝ անցկացնելով 36 հանդիպում և բաց թողելով 57 գնդակ։

2018-19 մրցաշրջանում Մենյանը մասնակցեց Լիլի բոլոր հանդիպումներին բոլոր մրցաշարերում՝ անցկացնելով 42 հանդիպում և 17 խաղում պահելով իր դարպասը անառիկ։ Նա ճանաչվեց Լիգա 1-ի տարվա լավագույն դարպասապահ, ընդգրկվեց մրցաշարի խորհրդանշական հավաքականում՝ օգնելով իր թիմին զբաղեցնել 2-րդ հորիզոնականը առաջնությունում։ Իր դեբյուտը եվրոպական առաջնություններում Մենյանը նշեց 2019 թվականի սեպտեմբերի 17-ին՝ Չեմպիոնների Լիգայի խմբային փուլի Այաքսի դեմ խաղում։ Թիմի ավագի թևկապով նա առաջին անգամ խաղադաշտ դուրս եկավ դեկտեմբերի 10-ին՝ Չեմպիոնների Լիգայի Չելսիի դեմ խաղում, սակայն վնասվածք ստացավ այս հանդիպման 72-րդ րոպեին։

## Միջազգային կարիերա
Մենյանը ներկայացրել է Ֆրանսիան բոլոր տարիքային երիտասարդական հավաքականներում։ Մինչև 17 տարեկանների հավաքականի կազմում նա 2012 թվականին մասնակցեց Եվրոպայի առաջնությանը, սակայն Ֆրանսիան դուրս մնաց խմբային փուլից։

Ֆրանսիայի ազգային հավաքական Մենյանը առաջին անգամ հրավիրվեց 2019 թվականի մայիսի 21-ին՝ Բոլիվիայի, Թուրքիայի և Անդորրայի դեմ խաղերի համար, սակայն այս հանդիպումներում խաղադաշտ դուրս չեկավ։

## Կարիերայի վիճակագրություն
### Ակումբային վիճակագրություն
*2020 թվականի հունվարի 20-ի դրությամբ*

## Նվաճումներ
### Անհատական

* Լիգա 1-ի տարվա լավագույն դարպասապահ. 2018–19
* Լիգա 1-ի խորհրդանշական հավաքական. 2018–19

## Ծանոթագրություններ

## Արտաքին հղումներ
* Մենյանի պաշտոնական Տվիտերի էջը
* Մենյանի պաշտոնական Ինստագրամի էջը
* Մենյանը transfermarkt-ում
* Մենյանը soccerbase.com-ում
* Մենյանը WhoScored.com կայքում
* Մենյանը Լիլի պաշտոնական կայքում 
* Մենյանը Լիգա 1-ի պաշտոնական կայքում
* Մենյանը ՈՒԵՖԱ-ի պաշտոնական կայքում
* Մենյանը Ֆրանսիայի ֆուտբոլի ֆեդերացիայի կայքում 

Կատեգորիա:Լիլի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Միլանի ֆուտբոլիստներ
Տիեզերական ազդեցություն (խաղ)

***Տիեզերական ազդեցություն,*** Նոկիա ընկերության կողմից թողարկված հեռախոսախաղ, որն առկա է լինում Նոկիա սարքերի մեջ։

Առաջին խաղը թողարկվել է 2000 թվականին Nokia 3310 հեռախոսի մեջ՝ ավելի ուշ տարածվելով նաև այլ մոդելների վրա, ներառյալ Nokia 3410, 5510 և 6310։  Nokia 3310 մոդելի WAP-ով տարբերակները (3330 և 3350) և Nokia 3410 մոդելը հնարավորություն ունեին հեռախոսի WAP կապի միջոցով ներբեռնել լրացուցիչ խաղեր։

Խաղի լոգոն թողարկվել է տարբեր սարքերի համար, այդ թվում՝ Nokia 3410։

## Խաղային գործընթաց
Խաղը «Վազիր և կրակիր» սերիայի կրակոցների խաղ է, և խաղացողը հնարավորություն ունի ազատորեն շարժվել հորիզոնական և ուղղահայաց ուղղություններով,  բայց չի կարող բարձրացնել էկրանի ինքնաշարժման արագությունը։ Բոլոր մակարդակներում խաղացողը կարող է հավաքել լրացուցիչ կյանքեր կամ հատուկ զենքեր շնորհող համալրումներ։

## Տարբերակներ
Ավելի ուշ թողարկվել են սկզբնական խաղի շարունակությունները․

**Տիեզերական ազդեցություն 2-ը,* որն ստեղծվել է Nokia 3510-ի համար։
**Տիեզերական ազդեցություն+-ը*, որն առաջին անգամ թողարկվել է Nokia 1100-ի մեջ։
**Տիեզերական ազդեցություն 303*-ը հասանելի է J2ME հավելվածով որոշ սարքերի համար՝ սկսած Nokia 7210-ից։
*Տիեզերական ազդեցության էվոլյուցիան, որը հատուկ ստեղծվել է Սիմբիան S60-ով աշխատող Nokia 7650 մոդելի մեջ։
**Տիեզերական ազդեցության էվոլյուցիա X*, որն ունեցել է երկու տարբերակ՝ առաջինով աշխատում էին բացառապես N-Gage Classic և N-Gage QD մոդելները, իսկ երկրորդն ստեղծված էր Սիմբիան S60-ի երկրորդ թողարկման սարքերի համար։
**Տիեզերական ազդեցություն լայթ,* որն ստեղծվել է Սիմբիան S60-ի երրորդ թողարկման համար․ առաջին խաղը ներառված է եղել Nokia N81 8GB մոդելում և թողարկվել է 2007 թվականի հոկտեմբերին։
**Տիեզերական ազդեցություն․ Կապպա հիմքով,* թողարկվել է 2008 թվականին։
**Տիեզերական ազդեցություն․ ասուպների վահան,* ստեղծվել է 2010 թվականին ֆիննական «Ռովիո» ընկերության կողմից Nokia N97 մոդելի համար և 3D գրաֆիկայով առաջին խաղն էր։

Վերջերս խաղի նոր տարբերակներ են ստեղծվել համակարգիչների և Անդրոիդ օպերացիոն համակարգի համար։

## Ընդունելություն
Առաջին խաղը հիշվում է որպես Նոկիա 3310 մոդելի ամենախաղացվող խաղերից մեկը։ 2010 թվականին «Համակարգչային համացանց» ամերիկյան լրատվակայքն այն դասել է բոլոր ժամանակների «10 լավագույն հեռախոսախաղերի» շարքը։

## Տես նաև
*Օձ
*Ցատկ
*Ն-Գեյջ (սմարթֆոն)

## Ծանոթագրություններ

Կատեգորիա:Վիդեոխաղ
Մախթեշ Ռամոն

**Ռամոն** () — էրոզիոն խառնարան (մախթեշ՝ , *մախթեշ*) Նեգևի անապատում։

Խառնարանն ունի յուրահատուկ ծագում։ Լեռնային ապարների մակերեսային ամուր շերտում հողի բարձրացման արդյունքում ձևավորվել են ճաքեր, որոնց մեջ ներթափանցել է ջուր։ Սկսվել է ներքին, ավելի փափուկ ապարների էրոզիայի և անձրևաջրերով լվացման գործընթացը։ Ձևավորվել է հսկայական ստորգետնյա խոռոչ։ Ժամանակի ընթացքում բարակ վերին շերտը փլուզվել է՝ կազմելով բաց խառնարան։ Միլիոնավոր տարիների ընթացքում այն քայքայվել է սեզոնային անձրևաջրերից և սրա արդյունքում մեծացել չափերով։

Ռամոնի խառնարանում երկար տարիներ իրականացվել է այնպիսի օգտակար հանածոների արդյունահանում, ինչպիսիք են կավը, գիպսը և ավազը։ Մինչև 1994 թվականը այս գործընթացը չէր վերահսկվում պետության կողմից, և հանքները խախտում էին նրա էկոլոգիական վիճակը թափոններով և բնական լանդշաֆտի խախտմամբ։

1998 թվականին Իսրայելի կառավարությունը որոշեց խառնարանի տարածքը պահպանել որպես երկրաբանական արգելոց։ Մշակվել է բնական լանդշաֆտի, ինչպես նաև տարածքում բնակվող վայրի կենդանիների վերականգնման և պահպանման պլան։

Խառնարանի երկարությունը մոտ 40 կմ է, լայնությունը՝ մոտ 9 կմ և խորությունը՝ մոտ 350 մ։ Խառնարանի հատակը գտնվում է ծովի մակարդակից մոտ 500 մ բարձրության վրա։

## Պատկերասրահ

Պատկեր:Makhtesh Ramon - Israel.png|Մախթեշ Ռամոնի խառնարան
Պատկեր:Makhtesh Ramon7.jpg|Մախթեշ Ռամոն
Պատկեր:Strata Colors in Makhtesh Ramon.jpg|Շերտերը գեղեցիկ գույներով Մախթեշ Ռամոնում
Պատկեր:Israel-2013-Aerial 02-Negev-Makhtesh Ramon.jpg|Մախթեշ Ռամոնի օդային տեսակետ 
Պատկեր:Quarry in Makhtesh Ramon bw (50771).jpg|Չգործարկվող հանք Մախթեշ Ռամոնում
Պատկեր:Ramon canyon (29).jpg|Նուբիական քարայծ Մախթեշ Ռամոնի գագաթին
Պատկեր:Ramon canyon (11).jpg|Բնապատկեր Մախթեշ Ռամոնի կրատերից
Պատկեր:Ramon canyon (1).jpg|Նեգևի անապատի հինգ խառնարաններից ամենամեծը՝ Մախթեշ Ռամոնը


## Ծանոթագրություններ

Կատեգորիա:Իսրայելի աշխարհագրություն
Կատեգորիա:Իսրայելի տեսարժան վայրեր
Կատեգորիա:Խառնարաններ այբբենական կարգով
Մայլի Սայրուսի սկավառակագրություն

Ամերիկացի երգչուհի Մայլի Սայրուսը թողարկել է չորս ստուդիական ալբոմ, մեկ համերգային ալբոմ, մեկ մինի ալբոմ, 27 սինգլ և երկու պրոմոսինգլ։ Սայրուսը ավելի հայտնի է «Հանա Մոնտանա» հեռուստանախագծում գլխավոր դերի շնորհիվ։ 2007 թվականի հունիսին թողարկվել է սերիալի երկրորդ եթերաշրջանի սաունդթրեքը՝ Մայլիի դեբյուտային սոլո ալբոմի հետ միասին, և անվանվել է «Hannah Montana 2՝ Meet Miley Cyrus»։  Ձայնասկավառակն առաջին հորիզոնական է զբաղեցրել ԱՄՆ-ում Billboard 200 չարթում։ Թողարկվել է «See You Again» սինգլը, որը դարձել է առաջինը Սայրուսի կարիերայում, որը Billboard Hot 100-ի առաջին տասնյակում էր։ Իր դեբյուտային համերգային ալբոմում Մայլին կատարում է յոթ սոլո ստեղծագործություն, ինչպես նաև յոթ երգ Հանա Մոնտանայի կերպարով։

Մայլիի երկրորդ ստուդիական ալբոմը՝ Breakout-ը, թողարկվել է 2008 թվականի հուլիսին։ «7 things» սինգլը իններորդ հորիզոնականն է զբաղեցրել Hot 100-ում, մինչդեռ «»Fly on The Wall»-ը՝ 84-րդ։ Նա ձայնագրել է երկու սոլո սաունդթրեք «Հանա Մոնտանա։ Ֆիլմ» կինոֆիլմի համար, որը թողարկվել է 2009 թվականի մարտին։ «The Climb» երգը նորամուտը նշել է Միացյալ Նահանգներում չորրորդ համարի ներքո։ 2009 թվականի օգոստոսին թողարկվում է Սայրուսի առաջին մինի ալբոմը՝ The Time of Our Lives։ Թողարկվել է դրա աջակցության համար երկու սինգլ՝ «Party in the U.S.A» и «When I Look at You» ։ Մայլիի երրորդ ալբոմը՝ Can’t Be Tamed, թողարկվել է 2010 թվականի հունիսին։ Դա առաջինն էր Սայրուսի կարիերայում, որը պլատինե կարգավիճակ չէր ստացել ԱՄՆ-ում, և այդ պահին դարձել է ամենաքիչ վաճառվող ալբոմը։ Ձայնասկավառակի աջակցության համանուն երգը ԱՄՆ-ում հասել է 8-րդ հորիզոնականին։

2013 թվականի հոկտեմբերին թողարկվում է Մայլիի «Bangerz» չորրորդ սկավառակը։ Նրա աջակցության համար թողարկվել է երեք սինգլ՝ «We Can’t Stop», «Wrecking Ball» և «Adore You» ։ «Wrecking Ball»-ը դարձել է Մայլիի առաջին սինգլը, որը Billboard Hot 100 հիթ-շքերթում հասել է առաջին հորիզոնականին իր ամբողջ կարիերայի ընթացքում։ Սայրուսը նաև հայտարարել է 2014 թվականի աշնանը ակուստիկ ալբոմի թողարկման մասին։ Մայլին իր ալբոմների ավելի քան 86 միլիոն օրինակ է վաճառել ամբողջ աշխարհում։

## Ալբոմներ
### Ստուդիական ալբոմներ

### Համերգային ալբոմներ

### Վիդեո ալբոմներ

## Մինի ալբոմներ

## Սինգլներ
### Որպես գլխավոր արտիստ

### Որպես աջակցող արտիստ

### Պրոմոսինգլներ

## Հիթ–շքերթներում ընդգրկված այլ երգեր

## Այլ տեղեր

## Նշումներ

## Ծանոթագրություններ

* 

## Արտաքին հղումներ
* 
* Miley Cyrus  MTV կայքում

Կատեգորիա:Սկավառակագրություններ
(I Can’t Get No) Satisfaction

«**(I Can’t Get No) Satisfaction**» (), The Rolling Stones բրիտանական ռոք խմբի երգ։ Դրա հեղինակներն են Միք Ջագերը և Քիտ Ռիչարդսը։ 2000 թվականին երգգը գլխավորել է VH1 ալիքի «Մեծագույնը․ 100 մեծագույն ռոքնռոլ երգեր» ցանկը, իսկ 2004 թվականին Rolling Stone ամսագիրը տեղադրել է երգը երկրորդ հորիզոնականին իր բոլոր ժամանակների լավագույն երգերի ցանկում։ 2001 թվականին կոմպոզիցիան ներառվել է «Դարի երգեր» սիմվոլիկ ցանկում, որը ստեղծվել է Ձայնագրող ընկերությունների ամերիկյան ասոցիացիայի (RIAA) հարցման արդյուքներով։

1965 թվականի մայիսին երգը առաջին անգամ թողարկվել է որպես սինգլ ԱՄՆ-ում, իսկ հուլիսին ներառվել Out of Our Heads ալբոմի ամերիկյան տարբերակում։ Սինգլը թույլ է տվել The Rolling Stones խմբին բարձրանալ առաջին հորիզոնական Billboard Hot 100 չարթում։ Մեծ Բրիտանիայում «(I Can’t Get No) Satisfaction» սինգլը թողարկվել է 1965 թվականի օգոստոսին և օգնել խմբին չորրորդ անգամ գլխավորել բրիտանական չարթերը։

## Տեսահոլովակ
Վիրջինիա նահանգի Հեմփթոն Ռեուդսում կայացած կենդանի ելույթը 1981 թվականին թողարկվել է որպես պաշտոնական տեսահոլովակ։

## Քավեր տարբերակներ
* Սինգլը երգել է նաև Devo խումբը 1976 թվականին և ներառել այն «իր Are We Not Men? We Are Devo!» դեբյուտային ալբոմում (1978)։
*Երգի քավեր տարբերակը երգել է նաև Բրիթնի Սփիրսը և ներառել իր «Oops!… I Did It Again» (2000) ալբոմում։
* Տարբեր ժամանակներում երգը կատարել են Արետա Ֆրանկլինը, Օթիս Ռեդինգը, Սենդի Շոուն, Սամանթա Ֆոքսը և ուրիշներ։

## Մշակույթում
Երգի տարբեր մասերն օգտագործվել են «Երգծային ուղի» (1971), «Ապոկալիպսիսը հիմա» (1979), «Առանց կոմպրոմիսների» (1986), «Կյանք կամ դրա նման ինչ-որ բան» (2002) ֆիլմերում։

## Ձայնագրման անձնակազմ
; The Rolling Stones
* Միք Ջագեր՝ գլխավոր և բեք վոկալ
* Քիտ Ռիչարդս՝ էլեկտրակիթառ, բեք վոկալ
* Բրայան Ջոնս՝ ակուստիկ կիթառ
* Բիլ Ուայման՝ բաս կիթառ
* Չարլի Ուոթս՝ հարվածայիններ

; Լրացուցիչ անձնակազմ
* Ջեք Նիցշե՝ դաշնամուր, տամբուրին

## Չարթեր և հավաստագրումներ

### Շաբաթյա չարթեր

### Տարեվերջյան չարթեր

### Հավաստագրումներ

## Ծանոթագրություններ

## Արտաքին հղումներ
* 
* «The Greatest Songs Ever! Satisfaction» *Blender*-ում
* 
* 

Կատեգորիա:2000 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բրիթնի Սփիրսի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Mark 82

**Mark 82**, ամերիկյան ավիացիոն ռումբ, որ մշակվել է 1950-ական թվականներին։

Ռումբն ունի 227 կգ անվանական զանգված, սակայն նրա փաստացի զանգվածը տատանվում է՝ կախված ձևափոխումներից։ Կմախքը պատրաստվում է մետաղից։ Այն լցված է 87 կգ Տրիտոնալ պայթուցիկ նյութով։ Мk 82-ը լազերային նշանառությամբ GBU-12, GBU-38 JDAM ռումբերի մարտական մասն է։

## Նշանառության համակարգ
Ռումբի նշանառության համար թռիչքի հետագծի ավարտական հատվածում կիրառվում է նշանառության KMU-368B (Laser Guided Bomb Kit WS-212D) լազերային բլոկ, որ մշակել և արտադրել է Texas Instruments, Inc. ընկերությունը (Դալլաս, Տեխաս)։

## Համագործակցած կառույցներ
Ռումբի մշակման ու արտադրման գործընթացին մասնակցել են հետևյալ կապալառուները (հատացված բյուջետային միջոցները նշվել են հատկացման պահի փոխարժեքով 1969 թվականի տվյալներ).
* General Dynamics — գլխավոր կապալ
* American Machine & Foundry Co., Յորք, Փենսիլվանիա — Mk 82 Mod 1 ռումբերի կմախքների արտադրություն ($6.697.690)
* Atlas Fabricators, Inc., Լոնգ Բիչ, Կալիֆոռնիա — Mk 82 ռումբերի համար պալլետների արտադրություն($1.603.362);
* Borg Warner Corp., Չիկագո, Իլինոյս — ($17.389.100)
* Intercontinental Manufacturing Company, Գարլենդ, Տեխաս — Mk 82 Mod 1 ռումբերի կմախքների արտադրություն ($18.320.440)
* Norris Industries, Լոս Անջելես, Կալիֆոռնիա — Mk 82 Mod 1 ռումբերի կմախքների արտադրություն ($53.182.140)
* StraightLine Manufacturing Co., Քորնուելս Հայտս, Փենսիլվանիա — Mk 82 Mod 1 ռումբերի պոչաթևերի արտադրություն ($8.226.988)
* United States Steel Corp., ՄԱքիսպորտ, Փենսիլվանիա — Mk 82 Mod 1 և Mod 2 ռումբերի կմախքների արտադրություն ($3.741.600)

## Տես նաև
* Mark 81
* Mark 83
* Mark 84

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի ավիացիոն ռումբեր
Ճապկուտ (Գեղարքունիքի մարզ)

**Ճապկուտ**, գյուղ Հայաստանի Գեղարքունիքի մարզի Ճամբարակ համայնքում։

Նախկինում գտնվում էր ՀԽՍՀ Կրասնոսելսկի շրջանի կազմում, տեղակայված է Ճամբարակ քաղաքից 16 կմ հյուսիս արևմուտք, Գետիկ գետի ձախ կողմում։ 1979 թվականին ուներ 360 բնակիչ, իսկ 1989-ին՝ առկա բնակչություն չուներ և միավորված էր Այգուտի տնտեսությանը։

## Ծանոթագրություններ

Կատեգորիա:Գեղարքունիքի մարզի բնակավայրեր
Կատեգորիա:Կրասնոսելսկի շրջան (ՀԽՍՀ)
Կատեգորիա:Ճամբարակ համայնքի բնակավայրեր
Բազզի

**Էնդրյու Բազզի** (անգլ.`Andrew Bazzi , ), ամերիկացի երգիչ և երգահան**':

== Վաղ տարիներ ==
Վաղ մանկությունից Էնդրյուն սովորել է կիթառ նվագել։ 2012 թվականին [[YouTube]]-ի ալիքում հրապարակել է հայտնի երգեր` իր կատարմամբ**': Ավարտելով միջնակարգ դպրոցը, 2014 թվականին նա տեղափոխվել է Լոս Անջելես, որպեսզի շարունակի իր երաժշտական գործունեությունը**': Նա 2015 թվականին ավարտել է Սանտա Մոնիկա ավագ դպրոցը։ [[Թվիթթեր|Twitter]]-ի իր էջում երգիչը գրել է, որ ինքը [[լիբանան]]յան արմատներ ունի**':

## Երաժշտական կարիերա
2013 թվականի հուլիսին Բազին ստեղծել է Vine ինտերնետային ծառայությունը**'։ Մինչև 2015 թվականը նա հավաքել է ավելի քան 1.5 միլիոն բաժանորդ։ Նույն տարվա սեպտեմբերին նա դարձել է առաջին արտիստը, ով Vine-ում թողարկել է առաջին «առաջարկվող երգը», որը կոչվում էր «Bring You Home»**': Նրա առաջին իրական երաժշտական աշխատանքը 2016 թվականին Fancy Cars-ի «Fun» սինգլի ստեղծմանը մասնակցելն էր**'։ Հաջորդ երկու տարիների ընթացքում թողարկվել է մի քանի սինգլներ, այդ թվում՝ «Alone», «Beautiful»**', «Got Friends» և «Sober»**'։ 2016 թվականից սկսել է երգեր թողարկել [[SoundCloud|Soundcloud]]-ում։ 2017 թվականի հոկտեմբերին նա ներկայացրեց «Mine»**' երգը։ Բազին մեծ ճանաչում է ձեռք բերել 2018 թվականի սկզբին, երբ «Mine*»* երգի տեքստի մի մասն օգտագործվեց Snapchat ֆիլտրի համար։ 2018 թվականի մարտին նրա «Mine» սինգլը հասավ 18-րդ հորիզոնական` Billboard Hot 100-ում և ևս մի քանի այլ երգեր։ 2018 թվականի ապրիլին երգը հաջողության  հասավ և հայտնվեց 11-րդ հորիզոնականում**'։ 2018 թվականին Էնդրյուն թողարկել է 3 երգ՝ «Why?», «Gone» և «Honest»։ Այժմ նա աշխատում է Marshmello համագործակցության հետ։ 2018 թվականի օգոստոսի 2-ին թողարկվել է «Beautiful» երգի ռեմիքսը [[Կամիլա Կաբելո]]յի**' մասնակցությամբ։ Մարտի 13-ին Բազին ներկայացվեց որպես հատուկ հյուր Կաբելոյի «Never Be the Same» երաժշտական շրջագայության ժամանակ, որը տեղի է ունեցել Հյուսիսային Ամերիկայում**'։ 2018 թվականի ապրիլի 17-ին Նրա «Cosmic» ալբոմը [[Billboard 200|Billboard 200-ում]]**' հասավ 35-րդ հորիզոնականին։ 2019 թվականի ապրիլին Բազին թողարկել է երկու սինգլ՝ «Caught in the Fire» և «Paradise»**'։ Հունիսի 13-ին ռեփեր [[21 Savage|21 Savage-ի]] մասնակցությամբ թողարկվել է «focus» սինգլը։ Հուլիսի 18-ին թողարկվել է «I. F. L. Y» սինգլը։ 2019 թվականի օգոստոսի 9-ին Բազին թողարկել է «Soul Searching» միքսթեյփը, որը դեբյուտացվել է [[Billboard 200]] ալբոմային հիթ-շքերթի 20-րդ հորիզոնականից։ Ներկայումս նա պայմանագիր է կնքել Warner Music Group լեյբլի հետ։

== Մշակույթը ինտերնետում ==
«Mine» սինգլը դարձել է ինտերնետ-մեմ այն բանից հետո, երբ այն մեծ հռչակ վայելեց 2018 թվականի հունվարի վերջին**'։ Տեսանյութում ցուցադրվել է տարբեր լուսանկարներով սլայդ-շոու, տեսանյութի թեման Snapchat-ն է, «Սրտեր» ֆիլտրը և տեքստերի կափարիչը։ Երգի յուրաքանչյուր տողի վերջին խոսքը շրջապատված է մի շարք էմոջիներով, առավել տարածված է դարձել «սիրտը» եւ «համբույրը»**։

## Սկավառակագրություն
Ալբոմ

* *Cosmic* (2018)  *==*

## Երգեր

## Տեսահոլովակներ

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի փոփ երգիչներ
Կատեգորիա:Օգոստոսի 28 ծնունդներ
Տիպ 85

**«Type 85»**, չինական հիմնական մարտական տանկ, որը դարձել է շրջադարձային կետ չինական տանկերի արտադրության գործում՝ ավարտելով խորհրդային հին տանկերի ձևափոխումների շարքը։ Նոր տանկի հիմնական առանձնահատկությունը զոդովի աշտարակն է զարգացած նավախելային խորշով (արևմտյան տանկերի օրինակով), որը տեղադրվել է Type 88 տանկի ամրաշրջանակի վրա։

## Ձևափոխումներ
* **Type 85** – նախատիպ,
* **Type 85-I (Storm I)** – փորձնական, նոր աշտարակ համակցված մոդուլային զրահապատմամբ և ավտոմատ լիցքավորմամբ, նոր 105-միլիմետրանոց ակոսավոր թնդանոթ Type 83-I,
* **Type 85-II (Storm II)** – փորձնական, շարժիչի հզորությունը՝ 800 լ.վ., 1980-ական թվականների կեսերին՝ 105-միլիմետրանոց ակոսավոր թնդանոթ Type 83-I,
* **Type 85-IIA** – արտահանման համար նախատեսված տարբերակ Պակիստանի համար, 105-միլիմետրանոց ակոսավոր թնդանոթ Type 83-I,
* **Type 85-IIM** – արտահանման համար նախատեսված տարբերակ Պակիստանի համար, նոր աշտարակ, լիցքավորման ավտոմատ, 1990-ական թվականների սկզբին՝ 125-միլիմետրանոց ակոսավոր թնդանոթ (2А46 չարտոնագրված տարբերակ),
* **Type 85-IIAP** – արտոնագրված տարբերակ Պակիստանի համար,  1991 թվականին՝ 125-միլիմետրանոց հարթափող թնդանոթ (2А46 չարտոնագրված տարբերակ),
* **Type 85-III** – փորձնական, տեղադրվել է ավելի հզոր շարժիչ (1000 լ.վ.) և կախովի դինամիկ պաշտպանություն, 1995 թվական՝ 125-միլիմետրանոց հարթափող թնդանոթ (2А46 չարտոնագրված տարբերակ)։

## Շահագործող երկրներ
*  – որոշակի քանակության զրահապատ վերանորոգչական-տարհանման մեքենա Type 85 տանկի հիման վրա, 2016 թվականի դրությամբ,
*  – ավելի քան 275 օրինակ, 2016 թվականի դրությամբ,
*  – 10 Type-85-IIM, 2016 թվականի դրությամբ։ Տեղական նշանակումը՝ **Al-Bashier**։

## Ծանոթագրություններ

## Արտաքին հղումներ
* «Տիպ-85» տանկի նկարագրությունը

Կատեգորիա:Հիմնական մարտական տանկեր
Մերի Ուիքս

**Մերի Ուիքս** (անգլ.` Mary Wickes, Մերի Իզաբել Վիկենհաուզեր (անգլ.՝ Mary Isabelle Wickenhauser), ), ամերիկացի դերասանուհի։

## Կենսագրություն
Մերի Ուիքսը ծնվել է Սենթ Լուիս քաղաքում` գերմանական և իռլանդական արմատներ ունեցող ընտանիքում։ 18 տարեկանում նա ավարտել է Սենթ Լուիս քաղաքի Վաշինգտոնի համալսարանը, քաղաքագիտության աստիճանով։ 1934 թվականին նա առաջին անգամ հանդես է եկել Բրոդվեյ թատրոնում Ֆենրի Ֆոնդայի հետ «Ֆերմերը կին է ընտրում» բեմադրության մեջ։ Նրա կարիերան սկսվել է 1930-ական թվականների վերջին, և Ուիքսը առաջին գլխավոր դերը խաղացել է 1942 թվականին, «Ընթրիքի եկած մարդը» ֆիլմում։ Նույն թվականին նկատելի դարձավ նրա մարմնավորած դերերը` Բեթթ Դևիսի  հետ բուժքրոջ դերը  «Առաջ, ճանապարհորդ» դրամայում, ինչպես նաև Էբոտի և Կոստելոի հետ «Ո՞վ արեց դա» կատակերգության մեջ։ Հաջորդ տասնամյակում Մերի Ուիքսը շարունակեց էկրանին հայտնվել երկրորդ պլանի դերերում՝ մարմնավորելով սրամիտ և զվարճալի հերոսուհիների։ 1949 թվականին նա խաղացել է «Մերի Փոփինս» գրքի հեռուստաշոուի ժամանակ։

1950-ականներին Մերի Ուիքսը տեղափոխվել է հեռուստատեսություն, որտեղ նա հետագայում հայտնվել է բազմաթիվ սերիալներում և հեռուստաշոուներում, որոնց թվում են` «Ես սիրում եմ Լյուսիին», «Դորիս Դեյի շոուն», «Դաուլինգի հոր գաղտնիքները» և շատ ուրիշներ։

Իր կինոյի կարիերայի վերջին տարիներին Մերի Ուիքսը առավելապես հայտնի էր իր դերերով`«Բացիկներն անդունդի եզրից» ֆիլմում (1990), որտեղ նա խաղում էր հերոսուհի Շիրլի Մակլեյնի մոր դերը, «Գործիր, քույրիկ» (1992) և «Գործիր քույրիկ 2» (1993) ֆիլմերում, խաղացել է միանձնուհի Մարիա Լազարի դերը։ Իր վերջին կինոնկարից մեկ տարի անց դերասանուհին առողջական լուրջ խնդիրներ ունեցավ։ Նրա մոտ ախտորոշվել են կրծքագեղձի քաղցկեղ, երիկամային անբավարարություն, ստամոքսաաղիքային արյունահոսություն, ծանր հիպոթոնիա, իշեմիկ կարդիոմիոպաթիա և սակավարյունություն, որոնք նրա մահվան պատճառը դարձան։ Նա մահացել է 1995 թվականի հոկտեմբերի 22-ին։ Դերասանուհին թաղվել է ծնողների կողքին՝ Իլինոյսի նահանգի Շիլոխ գյուղում։

Մերի Ուիքսը երբեք չի ամուսնացել, և իր ամբողջ կարողությունը՝ 2 մլն դոլլար և մեծ կալվածք  կտակել է հեռուստատեսությանը, կինոյի և թատրոնի գրադարանային հիմնադրամին։

## Ծանոթագրություններ

## Գրականություն
* 

Կատեգորիա:Հունիսի 13 ծնունդներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:20-րդ դարի դերասանուհիներ
Կատեգորիա:Թատրոնի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Բեմական կեղծանուններ
Կատեգորիա:Ամերիկացի բարերարներ
Կատեգորիա:20-րդ դարի ամերիկացի երգիչներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կին հնչյունավորողներ
Girls (սինգլ, Ռիտա Օրա)

**«Girls»** (), բրիտանացի երգչուհի Ռիտա Օրայի սինգլը, որը ձայնագրվել է ամերիկացի հիփ հոփ կատարող Քարդի Բիի, երգչուհի Բիբի Ռեքսայի և բրիտանացի երգչուհի Charli XCX-ի մասնակցությամբ։ Երգը թողարկվել է 2018 թվականի մայիսի 11-ին Atlantic Records լեյբլում։ Սինգլը ներառվել է Ռիտա Օրայի *Phoenix*  (2018) երկրորդ ստուդիական ալբոմում։

Երգի երաժշտական տեսահոլովակը թողարկվել է 2018 թվականի հունիսի 6-ին, ռեժիսորը  Helmi-ն է։

## Քննադատություն
Երգչուհի Հեյլի Կիյոկոն, որը բացահայտ լեսբուհի է, ինչպես նաև երգչուհի Քեհլանին, որը ներկայանում է որպես քուիր, քննադատել է «Girls» երգը՝ հայտարարելով, որ երգը պարզապես ստորացնում է ԼԳԲՏ համայնքին։ Թվիթթերում Կիյոկոն գրել է. «Նման երգը, ինչպիսին սա է, պարզապես տղամարդկանց հայացքն է հեռարձակում լեսբուհիների վրա և մարգինալացնում է կանանց միջև հարաբերությունները»։ Նաև Քեյլանին գրել է. «Կարծում եմ, որոշ արտահայտություններ այնքան էլ առաջադեմ չեն։ Ես հրաշալի երգ ունեմ կատարողներից մեկի հետ, և հաճույքով կաշխատեի մյուսների հետ»։ Մի քանի օր անց Ռիտա Օրան ներողություն է խնդրել՝ ասելով, որ ոչ մեկին չի ցանկացել վիրավորել, այլ միայն նկարագրել է իր կյանքի փորձը։

## Կոմպոզիցիաների ցանկ
* **Digital download**
# «Girls» (featuring Cardi B, Bebe Rexha and Charli XCX) — 3:41

* **Digital download**
# «Girls» (featuring Cardi B, Bebe Rexha and Charli XCX) (Martin Jensen Remix) — 4:20

* **Digital download**
# «Girls» (featuring Cardi B, Bebe Rexha and Charli XCX) (Steve Aoki Remix) — 3:45

## Հիթ-շքերթներ

## Հավաստագրումներ և վաճառքներ

|

## Ծանոթագրություններ

Կատեգորիա:2018 սինգլներ
Կատեգորիա:Բիբի Ռեքսայի երգեր
Կատեգորիա:Երգեր այբբենական կարգով
Կատեգորիա:ԼԳԲՏ երգեր
Կատեգորիա:Չարլի ԷքսՍիԷքսի երգեր
Կատեգորիա:Ռիտա Օրայի երգեր
Կատեգորիա:Քարդի Բիի երգեր
Բոլոր ժամանակների 500 մեծագույն երգեր ըստ Rolling Stone ամսագրի

[աջից|մինի|246x246փքս|[Rolling Stone|«Rolling Stone» ամսագրի բոլոր ժամանակների բոլոր ժամանակների 500 լավագույն երգերի ցանկ, 2004]]
**[[Rolling Stone]] ամսագիրը** (թողարկում № 963) հրապարակել է 2004 թվականի դեկտեմբերի 9-ին **բոլոր ժամանակների 500 լավագույն երգերի ցանկը**։ Ցուցակը կազմվել է 172 հայտնի երաժիշտների և երաժշտական քննադատների հարցման հիման վրա։ Ցուցակը բաղկացած է հիմնականում ամերիկացի և բրիտանացի կատարողներից՝ 500 երգից 357-ը՝ ԱՄՆ-ից և 117-ը՝ Բրիտանիայից։ Կանադան երրորդ տեղն է զբաղեցնում 10 երգով ներկայացված կատարողների թվով, որին հաջորդում է Իռլանդիան՝ ութ երգով։ Ցուցակը ներառում է միայն մեկ երգ ոչ անգլերեն լեզվով («La Bamba», 345-րդ տեղը 2004 թվականի ցուցակում և 354-րդ տեղը՝ 2011 թվականի) և 21-րդ դարի երեք երգ։ Մադի Ուոթերսի «Rollin' Stone» երգը տարիքով ամենամեծն է ցուցակում (1948 թվական) և զբաղեցնում է 465-րդ հորիզոնականը։ 2009 թվականի U2 խմբի երգը ամենաուշ թողարկվածն է «Moment of Surrender» երգն է (160–րդ հորիզոնական)։ «Mr. Tambourine Man» երգը ներկայացված է երկու անգամ ՝ Բոբ Դիլանի (107-րդ դիրք) բնօրինակում և The Byrds խմբի քավեր տարբերակում (79-րդ դիրք), նույնը՝ «Blue Suede Shoes»-ի հետ՝ Կառլ Պերկինսի (95-րդ դիրք) և Էլվիս Փրեսլիի՝ (430-րդ դիրք) կատարմամբ։

Ամենաշատ երգերը The Beatles խմբինն են՝ 23, և դրանցից միայն մեկն է առաջին տասնյակի մեջ (ի տարբերություն Rolling Stone ամսագրի բոլոր ժամանակների 500 լավագույն ալբոմների ցուցակի, որտեղ առաջին տասնյակի մեջ են մտնում նրանց չորս ալբոմները)։ Beatles-ին հաջորդում է The Rolling Stones-ը (14 երգ), Բոբ Դիլանը, որը նաև զբաղեցնում է առաջին հորիզոնականը «Like a Rolling Stone» երգով (13 ձայնագրություն), Էլվիս Փրեսլին (11 ձայնագրություն), U2-ը (8 ձայնագրություն), The Beach Boys-ը և Ջիմի Հենդրիքսը (յոթ երգ) ու Չաք Բերին, Ջեյմս Բրաունը, Փրինսը, Led Zeppelin-ը և Sly & The Family Stone-ը (վեցական ձայնագրություն)։

Ըստ ցուցակի՝ ամենաշատ երգեր թողարկած պրոդյուսերը, անկասկած, Ջորջ Մարթինն է։ Ցուցակում տեղ են գտել 24 երգեր, որոնք արտադրվել են նրա ղեկավարությամբ (8, 13, 16, 20, 23, 28, 29, 64, 76, 83, 136, 138, 140, 154, 186, 205, 278, 295, 311, 370, 394, 456, 469 հորիզոնականներին)։ 15 երգերի պրոդյուսերներն են Լեոնարդ Չես և Ֆիլ Չես եղբայրները (7, 18, 62, 97, 129, 133, 221, 226, 230, 277, 291, 368, 378, 383, 465 հորիզոնականներ)։ Տասներկու երգեր են արտադրվում է Jerry Wexler (դիրքերը 5, 10, 127, 135, 189, 239, 242, 252, 254, 352, 441, 476)։ Ջիմի Միլլերը հանդես է եկել որպես ցուցակի 10 երգերի պրոդյուսեր կամ համապրոդյուսեր (32, 38, 101, 116, 125, 247, 301, 343, 433, 495 հորիզոնականներ)։ Ութ երգեր ցուցակից պրոդյուսավորել է Ֆիլ Սպեքտորը (դիրքերը 3, 22, 33, 34, 267, 269, 374, 460)։

2010 թվականի մայիսին, ապա 2011 թվականի ապրիլին ցուցակները թարմացվել են։

## Լրիվ ցուցակ

26 երգեր ներառվել են 2004 թվականի լավագույն երգերի ցանկ, սակայն չեն ներառվել 2011 թվականի ցանկում․

## Ծանոթագրություններ

Կատեգորիա:20-րդ դարը երաժշտությունում
Կատեգորիա:2004 երաժշտությունում
Կատեգորիա:21-րդ դարը երաժշտությունում
Կատեգորիա:Երաժշտություն
Կատեգորիա:Երգերի ցանկեր
Կատեգորիա:Թոփ ցանկեր
Կատեգորիա:Ցանկեր:Երաժշտություն
6"/35 ծովային թնդանոթ

**6"/35 ծովային թնդանոթ**, 152,4 մմ-անոց թնդանոթ, որը մշակվել է Անտոն Բրինկի կողմից և արտադրվել է Օբուխովի գործարանում։ 
1877 թվականին օգտագործվել է Ռուսական կայսերական նավատորմիղի սպառազինության մեջ։ Այդ թնդանոթներով զինված էին «Եկատերինա II» (4 միավոր), «Կայսր Ալեքսանդր II» (2 միավոր), «Գանգուտ», «Նավարին» տեսակի զրահակիրները։ Դրանցով սպառազինվել են նաև «Ծովակալ Նախիմով», «Ազովի հիշատակ» զրահակիր հածանավները, «Ծովակալ Կոռնիլով» զրահապատ հածանավը, «Խիզախ» և «Դղրդացող» հրետանավակները։ Թնդանոթները կիրառվել են Ռուս-ճապոնական պատերազմի ժամանակ։

Առաջին համաշխարհային պատերազմի ժամանակ Պետրոս Մեծի ծովային նավատորմի կողմից 14 զենք օգտագործվել է Ֆիննական ծոցում։ 1917 թվականի Ֆինլանդիայի անկախության հռչակումից հետո յուրացվել են Ֆինլանդիայի կողմից։ Զինատեսակն օգտագործվել է Ֆինլանդիայի կողմից Երկրորդ համաշխարհային պատերազմից ժամանակ։

## Ծանոթագրություններ

## Գրականություն
* 

## Արտաքին հղումներ
6"/35 Pattern 1877

Կատեգորիա:152 մմ հրետանի
Օրոն

**Օրոն**, բերդ (ամրոց) պատմական Խաղտիք (Ճանիք) երկրամասում, պատմական Հայաստանի հյուսիս-արևելյան սահմանում՝ Պարսկահայաստանի և Խաղտիքի սահմանագլխին, Խաղտիքի Սխամալանիք (Սքիմալանիքոն) բերդաքաղաքի մոտ։

## Պատմություն
Բերդը կառուցվել Բյուզանդիայի կայսր Հուստինիանոս Ա-ի (527-565) կողմից։ Այն ծառայում էր որպես բյուզանդացիների հենակետ, որտեղ կար մշտական կայազոր։ Օրոն բերդից մոտ 40 կմ հեռավորության վրա է գտնվում Խարտ գյուղը (ամրոց)՝ Օկենիտյան ճաների երկրում։ Օրոն ամրոցը ճաներին նվաճելու ժամանակ հանդիսացել է բյուզանդացիների համար ռազմական հենակետ։

## Տեղադրություն
Նիկողայոս Ադոնցը բերդի անունը նույնացնում է Գյումուշխանեից ոչ հեռու գտնվող Խալանեն-խանլար վայրի անվանը։ Օրոնը հանգուցային կետ էր, որտեղից ճանապարհները բաժանվում էին երեք ուղղությամբ՝ Բյուզանդահայաստան, Պարսկահայաստան և Ճանիք։ Այնտեղ, որտեղ հատվում են հիշյալ ճանապարհային գծերը, կա մի վայր, որ թուրքերեն կոչվում է Խալանեն խանլար (Խալանի կայարան), որն էլ ըստ Նիկողայոս Ադոնցի, Օրոն բերդն է։ Խալանը գտնվում է Խարտից նույնքան հեռավորության վրա, որքան Օրոնը, որի հեռավորությունը հիշատակել է Պրոկոպիոս Կեսարացին։

## Ծանոթագրություններ

Կատեգորիա:Բերդեր այբբենական կարգով
Կատեգորիա:Թուրքիայի ամրոցներ
Կատեգորիա:Բյուզանդական ամրոցներ
Կատեգորիա:Բյուզանդական ամրոցներ Թուրքիայում
Սարմիկո

**Սարմիկո** (), խորհրդային նկարված մուլտիպլիկացիոն ֆիլմ, որն ստեղծվել է 1952 թվականին, ռեժիսիորներ Օլգա Խոդատաևայի և Եվգենի Ռայկովսկու կողմից։

## Սյուժե
Չուկչա Սարմիկոն վերադառնում էր ծովափղի որսից, և պապիկն ասում է նրան, որ ռադիոյով լսել է ձմեռողների մոտ թռչող ինքնաթիռի մասին, և որ ծովածոցում սառույցը շատ վտանգավոր է։ Սարմիկոն դահուկներով վազում ինքնաթիռը դիմավորելու։ Իսկ այդ ժամանակ օդաչուն արդել ժամանել էր և տեղի դպրոցի համար բերել էր գրքեր, ներկեր և այլն։ Ինքնաթիռը դիմավորում էին Լենան և իր հայրիկը` ձմեռողը։ Լենան եղնիկի վրա նստած գնում է` Սարմիկոյին գիրք տալու։ Նա գնում է ծովածոցի սառույցի վրայով, թեկուզ խոստացել էր (անգամ` ազնիվ պիոներական խոսք էր տվել) գնալ միայն ափով։ Եվ դրա համար հատուցում է. ծովածոցի սառույցը ճաքում է։ Տղան հասցնում է դահուկով մոտենալ Լենային, և ճաքը հեռացնում է ափից։ Լենան լացում է, սակայն Սարմիկոն կարողանում է նրան հանգստացնել, իսկ հետո նստեցնում է եղնիկի վրա (նա ինքը նստել չէր կարող, քանի որ եղնիկը չէր կարող պահել երկուսին, և նրանք բոլորը կխեղդվեին) և հրահանգում է նրան աղջկան տանել տուն` իր հայրիկի մոտ։ Եղնիկը Լենայի հետ կարողանում է ափ դուրս գալ, սակայն շուտով հոգնում է և քնում։ Քնում է և աղջիկը։ Նրանք սկսում են սառչել, սակայն նրանց գտնում է Լենայի հայրիկը, աղջկան վերցնում է ձեռքերի մեջ և տուն է տանում։ Արթնանալով, Լենան հաղորդում է, որ Սարմիկոն սառույցի հետ ընկել է ծովը։ Ձմեռողը հայտնում է ռադիոյով, և տղային փնտրելու համար ինքնաթիռ է ուղարկվում, որի օդաչուն նույն մարդն էր, ում գտել և փրկել էր Սարմիկոն։ Վերադառնալով, տղան նկարում է այն ամենը, ինչ պատահել էր նրա հետ, և նկարները դպրոցում ցույց է տալիս երեխաներին, երբ պատմում է իր հետ պատահածը։

## Հեղինակներ
* Ռեժիսորներ` Օլգա Խոդատևա, Եվգենի Ռայկովսկի
* Սցենարիս հեղինակ`	Քսենյա Շնեյդեր
* Բեմադրող նկարիչ` Պյոտր Նոսով
* Նկարիչներ` Օլգա Գեմմերլինգ, Գալինա Նևզորովա
* Նկարիչ-մուլտիպլիկատորներ` Վլադիմիր Արբեկով, Ռոման Դավիդով, Տատյանա Տարանովիչ, Լիդիա Ռեզցովա, Ֆեոդոր Խիտրուկ, Ռենատա Միրենկովա, Վլադիմիր Դանիլևիչ, Միխայիլ Բոտով, Դմիտրի Բելով, Յուրի Պրիտկով
* Օպերատոր` Ն. Սոկոլովա, Ա. Աստաֆև
* Կոմպոզիտոր` Անատոլի Ալեքսանդրով
* Հնչյունային օպերատոր` Գեորգի Մարտինյուկ
* Մոնտաժող` Վ. Եգորովա

## Դերերը հնչյունավորել են
* Վ. Ֆեոկտիստով, Ն. Ուկոլովա, Մ. Տրոյանովսկի, Վ. Սանաև, Ս. Ստոլյարով
* Մուլտֆիլմը հնչյունավորած դերասանները լուսագրերում նշված չէն, բայց նկարահանվող խմբի հետ թվարկվում են «Ֆիլմ-հեթիաթներ։ Նկարված մուլտֆիլմերի սցենարներ» (1954) գրքի 241 էջի հավելվածում։

## Վերաթողարկում
* 1990-ական թվականների կեսերին մուլտֆիլմը VHS հավաքածուներում թողարկվել է խորհրդային լավագույն մուլտֆիլմերի հետ։
* Մուլտֆիլմը DVD ձևաչափով թողարկվել է «Հյուսիսային ժողովրդի հեքիաթները» մուլտֆիլմեր հավաքածուում։ Հավաքածուի մեջ ներառված են եղել հետևյալ մուլտֆիլմերը. «Սարմիկո» (1952), «Տայգայական հեքիաթ» (1951), «Քաջի սիրտը» (1951), «Ուրախության երգը»։

## Պարգևներ
1952 թվական` Մրցանակ լավագույն անիմացիոն ֆիլմի համար, Կառլովի Վարիի միջազգային 7-րդ կինոփառատոն։

## Ծանոթագրություններ

## Արտաքին հղումներ
* 
* 

Կատեգորիա:1952 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Հերբերտ Քաեն

**Հերբերտ Յուջին Քաեն** (, առավել գործածական է անվան **Հերբ Քաեն** (**Herb Caen**) ձևը.  ), քսաներորդ դարի ամերիկացի անվանի լրագրող, ով իր տաղանդի ու վաստակի համար արժանացել է Պուլիտցերյան հատուկ մրցանակի՝ «Սան Ֆրանցիսկո քաղաքի ձայնն ու խիղճը լինելու, այդ քաղաքի կյանքում աննախադեպ, արտակարգ և տևական ներդրում ունենալու համար» ձևակերպումով։ 1930-ական թվականների վերջերից մինչև իր մահը՝ շուրջ վեց տասնամյակ նա աշխատակցել է *San Francisco Chronicle*-ին (բացառությամբ 1950-1958 թթ. ընկած ժամանակահատվածի, երբ եղել է *The San Francisco Examiner*-ի աշխատակիցը) և զգալի ավանդ ներդրել այդ պարբերականի ժողովրդականության ու տպաքանակի աճի գործում։ Մահացել է 1997 թվականին. նրա հուղարկավորությունը համարվում է Սան Ֆրանցիսկոյի նորագույն ժամանակների պատմության կարևորագույն իրադարձություններից մեկը։

## Կենսագրություն
Քաենը ծնվել ու հասակ է առել ԱՄՆ-ի Կալիֆոռնիա նահանգի վարչական կենտրոնում՝ Սակրամենտո քաղաքում, իսկ իր ժուռնալիստական գործունեությունն սկսել, ծավալել ու ավարտել է Սան Ֆրանցիսկոյում։ Նա մեծ ճանաչում է ձեռք բերել իր հեղինակած *"It's News to Me"* խորագրով թերթային սյունակում պարբերաբար լույս ընծայած նյութերի շնորհիվ (այդ խորագիրը թերթում առաջին անգամ հայտնվել է 1938 թվականի հուլիսի 5-ին)։ Թերթի գրեթե յուրաքանչյուր համարում տեղ գտած իր սյունակում Քաենն անդրադարձել է քաղաքի կյանքի կարևոր դեպքերին, քաղաքական, հասարակական իրադարձություններին, նույնիսկ՝ բամբասանքներին, հորինել հրատապ թեմային առնչվող բառեր, բառախաղեր, անեկդոտներ, կենսական, հուզական լիցք է հաղորդել իր շարադրանքին՝ պատկերելով առօրյա կյանքից վերցրած մանրամասներ, որոնք առաջին հայացքից կարող էին նույնիսկ չնչին ու աննշան թվալ։ Իր ստեղծագործական աշխատանքով նա որոշակի ազդեցություն է գործել փոփ մշակույթի, վերջինիս բառապաշարի ու լեզվաոճական ձևերի վրա։ Քաենն է հորինել *բիտնիկ* (*beatnik*) բառը և առաջին անգամ գործածել թերթի 1958 թ. ապրիլի 2-ին լույս տեսած համարում տեղ գտած իր հեղինակային սյունակում, 1967 թվականին Սան Ֆրանցիսկոյում կայացած «*Սիրո ամառ*» իրադարձության ժամանակ էլ ժողովրդականացրել է *հիպպի* (*hippie*) բառը։ Նրա ժողովրդականացրած եզրույթներից են նաև *ֆրիսբի*-ն (*frisbee*), *Bagdhad by the Bay*-ը...

1949 թվականին լույս է տեսել Հերբ Քաենի էսսեների ժողովածուն՝ «*Bagdhad by the Bay*» խորագրով։

## Ծանոթագրություններ

## Արտաքին հղումներ
*Columna del 2 de abril de 1958 en la que Caen acuñó el término "beatnik" (en inglés) 
*Կարիերայի ժամանակագրությունը 
*Քաենի սյունակների հավաքածուն 
*Herb Caen Way...
*Հերբ Քաենի և Սան Ֆրանցիսկո քաղաքի ու համայնքի պատմությունը 

Կատեգորիա:Ամերիկացի լրագրողներ
Կատեգորիա:Ամերիկացի սյունակագիրներ
Կատեգորիա:Թոքի քաղցկեղից մահացածներ
Կատեգորիա:Պուլիցերյան մրցանակակիրներ
8''/35-անոց ծովային թնդանոթ

250px|մինի|8"/35-անոց թնդանոթը «Ծովական Նախիմով» հածանավից, ճապոնական թանգարանում
**8"/35-անոց ծովային թնդանոթ** (), 203,2 միլիմետրանոց հրանոթ, որը մշակել է Ա. Բրինկը։ Թնդանոթն արտադրվել է Օբուխոմի գործարանում։ Զինամթերքը 1885 թվականին մտել է Ռուսական կայսերական նավատորմիղի սպառազինության մեջ։ Այդ թնդանոթով սպառազինված են եղել «Ծովակալ Նախիմով», «Ազովի հիշատակ», «Րյուրիկ» զրահակիր հածանավները, ինչպես նաև` «Կորեացի» տիպի հրետանավակը։ Թնդանոթը կիրառվել է Ռուս-ճապոնական պատերազմի ժամանակ։

## Ծանոթագրություններ

## Գրականություն
* 

## Արտաքին հղումներ
8"/35 Pattern 1885

Կատեգորիա:203 մմ հրետանի
Շան դռնակ

**Շան դռնակ**, 2007 թվականի նկարված ռուսական մուլտֆիլմ, որը ստեղծել է ռեժիսոր Նատալյա Մալգինան՝ Կոնստանտին Սերգիենկոյի «Ցտեսություն, կիրճ» պատմվածքի հիման վրա։

## Սյուժե
Շների ոհմակը ապրում էր քաղաքի ծայրամասում գտնվող կիրճում։ Սրանք առանց տեր մնացած շներ էին։ Ծեր շուն Խրամոյը նրանց պատմում է, որ եթե գտնեն կլոր շան դռնակը, կիրականանա ամենանվիրական ցանկությունը։ Շիկակարմիր Գորդի շունը գտնում է շրջանակը, բայց խմբի առաջնորդը՝ Չյորնին միայն ծիծաղում է նրա վրա։ Գալիս է աշուն։ Գորդին լիզում էր վիրավորված թաթը։ Մի մարդ անցնում էր կողքով և տեսնելով վերքը՝ շանը կանչում է իր հետևից, կերակրում, մշակում և վիրակապում նրա թաթը։ Պարզվում է, որ մարդը նկարիչ է։ Գորդի շունը շատ էր հարգում Յամամոտո կատվին։ Կատուն սիամական էր և արտահայտում էր շատ խելացի մտքեր։ Գորդին դեռ հարգում էր ծեր Խրամոյ շանը, որը միշտ կարող էր ինչ-որ հետաքրքիր բան պատմել։ Խրամոյը բոլորովին թուլացել էր, ողջ ոհմակը գալիս է նրան հրաժեշտ տալու, և ծեր շունը սատկում է։ Շները ոռնում են կիրճում։ Թափքում վանդակով մեքենայով գալիս են որսորդները և բռնում ողջ ոհմակին։ Նկարիչը վազում և պաշտպան է կանգնում շիկակարմրավուն շանը։ Նա ասում է․ «Սա իմ շունն է» և կարմրավունին տանում է տուն։

## Ստեղծողներ
* Ռեժիսոր՝ Նատալյա Մալգինա
* Սցենարի հեղինակներ՝ Նատալյա Մալգինան՝ Վադիմ Ժուկի և Սերգեյ Ստեփանովի մասնակցությամբ
* Բեմադրող-նկարիչ՝ Ելենա Շվեց
* Կոմպոզիտոր՝ Ալեքսանդր Մարչենկո
* Ձայնային ռեժիսոր՝ Վիկտոր Բրուս
* Կերպարների էսքիզներ՝ Նատալյա Դեմիդովա
* Անիմատորներ՝ Դմիտրի Նովոսելով, Վլադիմիր Զախարով, Եկատերինա Զախարչենկո, Վասիլի Շևչենկո, Նատալյա Դրոժա, Նաստյա Գրիցինա, Ալեքսանդր Մարկելով, Սերգեյ Կիրյակին
* համակարգչային մշակում՝ Վլադիմիր Ջիոև, Պյոտր Զախարժևսկի, Վլադիմիր Բերեզովոյ
* Ֆիլմի տնօրեն՝ Վլադիմիր Գասիև
* Ստուդիայի գեղարվեստական ղեկավար՝ Նատալյա Օրլովա
* Պրոդյուսեր՝ Թենգիզ Սեմյոնով
* Ստեղծողները ներկայացվում են մուլտֆիլմի տիտրերում

## Դերերը հնչյունավորել են
*Դմիտրի Յաչևսկի
* Ստանիսլավ Ֆեդոսով
* Ալեքսանդր Պինեգին
* Յուրի Պարա
* Լարիսա Բրումման (ծեր տաքսա)
* Սերգեյ Պուսկեպալիս
* Միշա Բերեզովոյ (Կրոշկա)

## Մրցանակներ
* Մինսկի IX Միջազգային մանկական և պատանեկան ֆիլմի «Лістападзік-2007» փառատոնում արժանացել է դիպլոմի՝ «Սուր սոցիալական թեմայի տաղանդավոր բացահայտման համար»
* «Մեծ փառատոն մուլտֆիլմերի» մանկական ծրագրի դիպլոմում։

## Ծանոթագրություններ

Կատեգորիա:2007 մուլտֆիլմեր
Կատեգորիա:Մուլտֆիլմեր շների մասին
Կատեգորիա:Ռուսերեն մուլտֆիլմեր
Ամուդ

**Նահալ Ամուդ** (), հայտնի նաև որպես Վադի Ամուդ, գետ Իսրայելի Վերին Գալիլեյ շրջանում, որը թափվում է Գալիլեյան ծով։

## Պատմություն
250px|thumb|right|Նահալ Ամուդ կոչվող սյունաձև ժայռը
Գետի ակունքը՝ Ռամաթ Դալթոնը, գտնվում է ծովի մակարդակից 800 մ բարձրության վրա։ Ջրահավաք ավազանն իր մեջ ներառում է Քանան լեռան (955 մետր) և Մերոն լեռան գագաթները (1,204 մետր) և Արևելյան Գալիլեայի միջով հոսում դեպի հարավ՝ դեպի Գալիլեայի ծովի հյուսիսարևմտյան մասը, որը ծովի մակարդակից ցածր է ավելի քան 200 մետր։

Գետը կոչվում է մի բնական սյունաձև ժայռի անունով, որը վեր է խոյանում գետնի վրա և գտնվում է Հուկոկ կիբուցի մոտակայքում, գետի հունի մոտ։ Ձորակում, որը ձևավորում է գետն այս տեղում, գտնվում են բազմաթիվ քարանձավներ, որոնք ժամանակին բնակեցված էին հայդելբերգյան մարդկանցով և ավելի ուշ նեանդերթալյան մարդկանցով։ Այդ քարանձավներից են Զութիյեի քարանձավը և Ամուդի քարանձավը։ Դրանք 1925–1926 թվականներին Անդրմանդատային Պաղեստինում առաջին պալեոանթրոլոգիական պեղումների առարկան էին։ Քարանձավներում կային հոմինինի մնացորդներ, ինչպիսիք են  մուստիերյան և աշելյան իրերը։

Նահալ Ամուդի մեծ մասը՝ 8923 դունամ (89230 ար), 1972 թվականին հռչակվեց բնության արգելոց։

## Տես նաև
*Նահալ Ցիպորի
*Հարոդ (գետ)
*Հասբանի (գետ)

## Ծանոթագրություններ

## Արտաքին հղումներ
* Amud stream @ eretz.com

Կատեգորիա:Իսրայելի աշխարհագրություն
Կատեգորիա:Իսրայելի գետեր
Դեղձանիկ՝ երգեցիկ թռչուն (հեռուստասերիալ, 2013)

**Դեղձանիկ՝ երգեցիկ թռչուն** (), թուրքական հեռուստասերիալ, մասամբ հիմնված է Ռեշաթ Նուրի Գյունթեքինի նույնանուն վեպի վրա։

## Սյուժե
Հեռուստասերիալի գլխավոր հերոսուհին Ֆերիդեն է, ում փոքր տարիքում չարությունների հանդեպ ունեցած սիրո համար անվանել են Դեղձանիկ։ Վաղ տարիքում տուբերկուլոզից մահանում է մայրը, և հայրը, լինելով զինվորական, որոշում է աղջկան ուղարկել ֆրանսիական գիշերօթիկ տուն։ Մի քանի տարի անց լուր է գալիս Ֆերիդեի հոր մահվան մասին։ Որբը մնում է մորաքրոջ Բեսիմեի և նրա ամուսնու Սեյֆեթինի խնամքի տակ։ Նրանք ունեն երկու երեխա՝ Կյամրանը և Նեջմիեն։ Ֆերիդեն սիրահարվում է Կյամրամին, բայց Կյամրամը նրան լուրջ չի վերաբերվում և շարունակում է իր հարաբերությունները այրի Ներիմանի հետ։ Այդ ժամանակ Ֆերիդեին սիրահարվում է Կյամրամի գործընկեր և ընկեր Սելիմը, ում սիրահարված է Նեջմիեն։

## Դերերում

## Ցուցադրություն

## Ծանոթագրություններ

## Արտաքին հղումներ
* Պաշտոնական կայք
* «Դեղձանիկ՝ երգեցիկ թռչունը» Ֆեյսբուքում
* «Դեղձանիկ՝ երգեցիկ թռչունը» Թվիթթերում

Կատեգորիա:2014 հեռուստասերիալներ
Կատեգորիա:Դրամա հեռուստասերիալներ
Կատեգորիա:Թուրքական հեռուստասերիալներ
Trip Switch

«**Trip Switch**», բրիտանական Nothing But Thieves ալտերնատիվ ռոք խմբի երգ։ Դրա պրոդյուսերն է դարձել Ջուլիան Էմերին։ Երգը թողարկվել է որպես սինգլ Nothing But Thieves ալբոմի կազմում 2015 թվականի հունիսի 18-ին։ Այն գլխավորել է It Billboard Alternative Songs հիթ-շքերթը 2016 թվականին։

## Տեսահոլովակ
Տեսահոլովակը թողարկել է 2015 թվականի հուլիսի 1-ին։

## Հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2015 երգեր
Կատեգորիա:Ռոք երգեր